knappenålshull

Diameteren til øyepupillen svarer til diameteren i blenderåpningen. I godt lys er øyepupillen liten, og da har øyet stor dybdeskarphet. Er det dårlig lys, utvider pupillen seg, og dybdeskarpheten avtar.

Vi kan blende av pupillen kunstig ved å kikke gjennom et **knappenålshull** i et stykke svart papir. Da kan vi se skarpt både en nål vi holder i hånden, og skriften på tavla samtidig, selv om avstanden fra øyet til nåla bare er et par centimeter. Rykk blenderen (papiret) vekk mens du kikker, og nåla vil tilsynelatende forsvinne. Gjennom et slikt hull kan vi lese liten skrift på få centimeters avstand.

Nærsynte mennesker myser når de vil se skarpt på avstand. Da blender de med øyelokkene.